section_heading: PAOK Solun B.C.
paragraph_text: Nakon dolaska u PAOK, 1993. godine, Stojaković dobiva grčko državljanstvo, dobivši grčko prezime Kinis. U PAOK-u se zadržao četiri sezone, a jedan od njegovih najpoznatijih koševa, u dresu PAOK-a, zbio se tijekom polufinala grčkog prvenstva, protiv Olympiacosa. Nekoliko sekundi prije kraja utakmice, Stojaković je pogodio tricu sa zvukom sirene te je svoju momčad odveo do finala prvenstva, čime je prekinuo Olympiacosov peterostruki niz osvajanja grčkog prvenstva. U posljednjoj sezoni u dresu PAOK-a, prosječno je postizao 23,9 poena, 4,9 skokova, 2,5 asistencija i 1,2 ukradene lopte po utakmici.